stanford-oval/wikipedia huggingface dataset:
Taivaankappale

Pallomainen tähtijoukko M80.
Taivaankappaleet ovat yksittäisiä maailmankaikkeuden kappaleita, jotka ovat tähtitieteessä tutkittavia kohteita. Niitä ovat esimerkiksi tähdet, mukaan luettuna oma Aurinkomme, kuut, planeetat, kääpiöplaneetat, asteroidit, transneptuniset kohteet, komeetat, meteoroidit, meteorit ja maahan asti päätyvät  meteoriitit. Taivaankappaleita ovat myös ns. kompaktit tähdet, valkoiset kääpiöt, neutronitähdet eli pulsarit ja mustat aukot. Periaatteessa taivaankappaleita ovat kaikki maailmankaikkeuden aineelliset kappaleet, lukuun ottamatta tähtienvälisessä avaruudessa harhailevia atomeja ja pölyhiukkasia, äärimmäisen harvaa ainetta.
Taivaankappaleista koostuvia avaruuden erillisiä ryhmiä ovat muun muassa galaksit, pallomaiset tähtijoukot, tähtijärjestelmät, kuten oma Aurinkokuntamme, sekä meteoriparvet. Galaksit ovat syntyneet aineen tiivistyessä maailmankaikkeudessa. Alkuräjähdyksen jälkeen ensimmäiset galaksit alkoivat muodostua painovoiman vaikutuksen myötä. Tähtijoukot eli tähdistöt ovat useiden tähtien muodostamia ryhmiä, jotka muodostavat tähtitaivaalla erilaisia kuvioita. Tähdet ovat syntyneet tähtien välissä olevasta aineesta, tähtisumusta sen sisältämän kaasun ja pölyn tiivistyessä. Tähtien eli aurinkokuntien syntymisen yhteydessä syntyvät myös niitä kiertävät planeetat. Planeettoja on kahta tyyppiä, joista toinen on pienemmät kiinteäkuoriset planeetat ja jättiläisplaneetat, jotka koostuvat kaasusta. Lisäksi aurinkokunnat sisältävät kivilohkarieta, jotka ovat asteroideja, komeettoja, jotka koostuvat enimmäkseen jäästä ja jotka ohittaessaan auringon jättävät jälkeenä pyrstön sekä meteoteja, jotka ovat kivisirpaleita, jotka ovat syntyneet komeettojen törmätessä toisiin taivaankappaleisiin.
Aiheesta muualla

Kuvia tai muita tiedostoja aiheesta Taivaankappale Wikimedia Commonsissa
Valonlähteet
| --- | --- |
Luonnollinen:   Luminesenssi  Taivaankappaleet  Salama  Tuli 
Palaminen:   Kynttilä  Lyhty  Kalkkivalo  Kaasuvalaistus  Öljylamppu  Öljytuikku  Argand-lamppu  Bude-lamppu  Carcel-lamppu 
Hehkuminen:   Hehkulamppu  Halogeenilamppu  Nernst-lamppu  PAR-lamppu  Tilley-lamppu  Voimavalolyhty 
Fluoresenssi:   Loistelamppu  Energiansäästölamppu  Induktiolamppu 
Valokaari:   Kaarilamppu  Jablotškovin kynttilä 
Kaasupurkauslamppu:   Suurpainenatriumlamppu  Pienpainenatriumlamppu  Monimetallilamppu  Elohopeahöyrylamppu  Ksenonlamppu  Hohtolamppu 
Muut:   hohtodiodi (LED)  Rikkiplasmalamppu  Plasmapallo
Juris Štāls

| Juris Štāls |
| --- | --- |

Henkilötiedot
Syntynyt: 8. huhtikuuta 1982 Riika, Latvian SNT
Kansalaisuus:   Latvia
Jääkiekkoilija
Pelipaikka:  oikea laitahyökkääjä
Maila:  vasen
Pituus:  191 cm
Paino:  91 kg
Seura
Seura:  Kompanion-Naftohaz
Sarja:  PHL
Pelaajaura
Pääsarjaura:  2006–
Aik. seurat:  Torpedo Nižni Novgorod (VL) HC Ocelaři Třinec (CZE) Neman Grodno (BLR) HK Riga 2000 (LAT) Vaasan Sport (Mestis) Quad City Mallards (IHL) HK Liepājas Metalurgs (BLR)   Dinamo Riika (KHL
NHL-varaus:  269. varaus, 2001 New York Rangers
Juris Štāls (s. 8. huhtikuuta 1982 Riika, Latvia) on latvialainen jääkiekkoilija, joka edustaa Ukrainan pääsarjan Kompanion-Naftohazia. Hän on pelipaikaltaan oikea laitahyökkääjä. Melko isokokoisen Stalsin vahvuudet ovat kiekkokontrollissa ja hyökkäyspelissä etenkin maalinteossa.
Mārtiņš Antons

Mārtiņš Antons (1888 – 1941) oli latvialainen asianajaja ja poliitikko.
Hän valmistui Pietarin valtionyliopiston lakitieteellisestä tiedekunnasta vuonna 1912. Sen jälkeen hän toimi asianajajana Riiassa. Ensimmäisen maailmansodan aikana hän oli Baltian pakolaiskomitean jäsen. Hänet valittiin perustuslakikokouksen jäseneksi (1920).
| --- | --- |
Auktoriteettitunnisteet: Kansalliset :  Latvia
Ōtemachi

Tornitaloja Ōtemachissa
Ōtemachi
Ōtemachi (jap. 大手町) on Tokion kaupunginosa Chiyodan erillisalueella. Se sijaitsee erillisalueen itäosassa Tokion keisarillisen palatsin koillispuolella ja Tokion rautatieaseman pohjoispuolella. Ōtemachi on tiiviisti rakennettu, korkeiden tornitalojen hallitsema toimisto- ja liikealue, jonne on sijoittunut etenkin finanssialan ja viestinnän yrityksiä. Kaupunginosassa sijaitsevat esimerkiksi Yomiuri shinbun, Nihon keizai shinbun ja Sankei shinbun -sanomalehtien sekä Keidanren-talousjärjestön toimitalot. Siellä pitää päämajaansa myös Tokion palolaitos.
Ōtemachin pinta-ala on 0,48 neliökilometriä. Kaupunginosa jakautuu kahteen osa-alueeseen, jotka ovat Ōtemachi 1-chōme ja Ōtemachi 2-chōme. Niissä on ainoastaan 25 asukasta (lokakuussa 2022). Koska alue on kuitenkin merkittävä toimisto- ja liikekeskittymä, ero sen päivä- ja yöväestön määrässä on huomattavan suuri.
Historia

Ōtemachissa sijaitsee Heian-kauden aatelisen Taira no Masakadon mestatulle päälle omistettu hautakumpu (kubizuka). Legendan mukaan Masakadon pää vietiin taistelukentältä Heian-kyōhon eli nykyiseen Kiotoon, josta se lensi muutaman päivän näytteilläolon jälkeen useisiin eri paikkoihin, yhtenä niistä Tokionlahden rannalle Ōtemachiin, jonne perustettiin Masakadon hengen rauhoittamiseksi hauta. Ōtemachissa oli aiemmin myös Tokion merkittävimpiin pyhäköihin kuuluva Kanda-myōjin, joka sai alkunsa vuonna 730 Awan provinssissa sijaitsevan Awa-jinjan tytärpyhäkkönä. Myöhemmin se kuitenkin siirrettiin nykyiselle paikalleen Kandaan Ōtemachin pohjoispuolelle.
Vielä ennen Edon kaupungin perustamista 1600-luvun alussa Ōtemachiin saakka ylsi Tokionlahden pohjukka, jonka rannalla oli lähinnä kalastajien asumuksia. Nykyisen nimensä kaupunginosa on saanut siitä, että se sijaitsi Edon linnan pääportin eli Ōtemon-portin edustalla. Alkuperäisestä portista on jäljellä enää kivimuureja ja eduspiha. Edo-kaudella daimiot joutuivat osallistumaan alueen suuriin maanrakennushankkeisiin, ja monet voimakkaat Tokugawa-hallinnon vasallit (fudai daimyō) rakensivat kaupunginosaan omia residenssejään.
Meiji-restauraation jälkeen Ōtemachin alue päätyi Japanin armeijan ja valtion omistukseen. Sinne alettiin sijoittaa valtion toimintoja, kuten useita ministeriöitä ja valtionvarainministeriön paino, joka tuotti muun muassa seteleitä ja postimerkkejä. 1800-luvun lopulla se työllisti lähes 1 700 henkeä ja oli yksi kaupungin suurimmista tehtaista. Alue tuhoutui pahoin toisessa maailmansodassa, mutta sodan jälkeen sen kaupunkikuva muuttui nopeasti, kun sinne rakennettiin lukuisia uusia rakennuksia ja valtion toimintoja alettiin keskittää etelämmäs Kasumigasekiin. Tämä vapautti tilaa toimistorakentamiselle, ja Ōtemachi alkoi kehittyä viereisen Marunouchin tavoin yhtenä kaupungin tärkeimmistä liike- ja toimistoalueista.
Ōtemachi Edo-kaudella, kuva Edo-zu-sermistä, 1600-luku
Ōtemachin kaupunkikuvaa noin vuonna 1925
Historiallinen Tokiwan silta Ōtemachin ja Nihonbashin rajalla
Taira no Masakadon hauta eli Shōmonzuka
Kaupunkikuva ja rakennukset

Ōtemachi on itä–länsisuunnassa pitkänomainen alue, joka rajautuu etelässä Marunouchin kaupunginosaan, lännessä Chiyodan kaupunginosaan eli Tokion keisarilliseen palatsiin, pohjoisessa Hitotsubashin, Kanda-Nishikichōn ja Uchi-Kandan kaupunginosiin sekä idässä Chūōn erillisalueen Nihonbashi-Hongokuchōn ja Yaesun kaupunginosiin. JR Higashi-Nihonin rautatielinjat, muun muassa Yamanote-linja ja Tōhoku Shinkansen, jakavat alueen itä- ja länsiosaan. Pohjoisessa kaupunginosan rajana toimii Nihonbashijoki, jonka yläpuolelle on rakennettu Tokion pääkaupunkimoottoritien sisempi kehälinja. Kaupunginosan länsirajalla on keisarillisen palatsin vallihauta ja Uchibori-dōri-katu, jonka maisema katupuineen ja korkeine tornitaloineen on kaupunkikuvallisesti merkittävä.
Mitsubishi Estate -kiinteistökehitysyritys aloitti alueella vuonna 2016 uudelleenrakennushankkeen, jonka tavoitteena on rakentaa Ōtemachin itäosaan 390 metriä korkea pilvenpiirtäjä vuoteen 2027 mennessä. Vuonna 2021 alueelle valmistui osana hanketta 212 metriä korkea Tokiwabashi Tower.
Ōtemachin kaupunkikuvaa, Ōtemon-risteys
Ōtemachi Financial City
Tokyo Sankei Building
Entinen Japanin ilmatieteen laitoksen rakennus
Liikenne

Ōtemachia palvelee vilkas Ōtemachin metroasema, jota käyttää viisi metrolinjaa: Tōkyō metron Chiyoda-linja, Hanzōmon-linja, Marunouchi-linja ja Tōzai-linja sekä Toei-metron Mita-linja. Tokion rautatieasema sijaitsee aivan kaupunginosan eteläpuolella, ja Ōtemachin metroasema on siihen yhteydessä maanalaisin käytävin.
Aiheesta muualla

Kuvia tai muita tiedostoja aiheesta Ōtemachi Wikimedia Commonsissa
| n k Chiyodan erillisalue |
| --- | --- | --- |
| Kandan alue |  Higashi-Kanda  Hitotsubashi (2-chōme)  Iwamotochō  Kajichō  Kanda-Aioichō  Kanda-Awajichō  Kanda-Hanaokachō  Kanda-Higashi-Kon’yachō  Kanda-Higashi-Matsushitachō  Kanda-Hirakawachō  Kanda-Iwamotochō  Kanda-Izumichō  Kanda-Jinbōchō  Kanda-Kajichō  Kanda-Kita-Norimonochō  Kanda-Kon’yachō  Kanda-Matsunagachō  Kanda-Mikurachō  Kanda-Misakichō  Kanda-Mitoshirochō  Kanda-Neribeichō  Kanda-Nishifukudachō  Kanda-Nishikichō  Kanda-Ogawamachi  Kanda-Sakumachō  Kanda-Sakumagashi  Kanda-Sarugakuchō  Kanda-Sudachō  Kanda-Surugadai  Kanda-Tachō  Kanda-Tomiyamachō  Kanda-Tsukasamachi  Nishi-Kanda  Soto-Kanda  Uchi-Kanda  |  |
| Kōjimachin alue |  Chiyoda  Fujimi  Gobanchō  Hayabusachō  Hibiya-kōen  Hirakawachō  Hitotsubashi (1-chōme)  Ichibanchō  Iidabashi  Kasumigaseki  Kioichō  Kitanomaru-kōen  Kōjimachi  Kōkyo-gaien  Kudankita  Kudanminami  Marunouchi  Nagatachō  Nibanchō  Ōtemachi  Rokubanchō  Sanbanchō  Uchisaiwaichō  Yonbanchō  Yūrakuchō  |  |
Ilze Ose-Hlebovicka

| Ilze Ose-Hlebovicka> Henkilötiedot |
| --- | --- |
Koko nimi:  Ilze Ose-Hlebovicka
Syntynyt: 17. tammikuuta 1975 (ikä 49) Riika, Latvian SNT, Neuvostoliitto
Kansalaisuus:   Latvia
Koripalloilija
Pelipaikka:  Takamies
Pituus:  176 cm
Pelaajaura
Seurajoukkueet
 1993–1994  2007:  ?  Tampereen Pyrintö ?  Pallacanestro Ribera
Maajoukkueet
1994–2007:   Latvia
Aiheesta muualla
FIBA
Ilze Ose-Hlebovicka (s. 17. tammikuuta 1975 Riika, Latvian SNT, Neuvostoliitto) on latvialainen koripallovalmentaja ja akiiviuransa lopettanut koripalloilija.
Ose-Hlebovicka pelasi kansainvälisen uran ja muun muassa suomalaisessa Tampereen Pyrinnössä kaudella 1993–1994. Hän kuului Latvian naisten koripallomaajoukkueeseen vuosien 1999 ja 2007 EM-kilpailuissa. Hän on valmentanut muun muassa Latvian alle 18-vuotiaiden naisten maajoukkuetta.
Jouni Aikio (toimittaja)

| Jouni Aikio> Henkilötiedot |
| --- | --- |
Ammatti:  toimittaja
Jouni Aikio, Luobbal-Jovsset Jovnna, on suomensaamelainen Yleisradion saamenkielisen toimituksen Yle Sápmin toimittaja ja digitointiprojektin ja Saamen Elävän Arkiston vastuuhenkilö.
Aikio aloitti saamelaisradion toimittajana kesällä 1981. Syksyllä 1981 hänet nimitettiin määräaikaiseksi musiikkiarkistonhoitajaksi, minkä lisäksi hän teki uutisia. Aikio on toiminut myös tuottajana ja toimittanut vuonna 1986 määräaikaisesti kouluradiota.
Gustaf Alfred af Hällström

Gustaf Alfred af Hällström (14. maaliskuuta 1827 Turku – 25. kesäkuuta 1899 Vihti) oli suomalainen aatelinen tilanomistaja ja moninkertainen valtiopäivämies.
Af Hällströmin vanhemmat olivat fysiikan professori, teologian tohtori Gustaf Gabriel Hällström ja Hedvig Elisabet Gadolin ja puoliso vuodesta 1857 Charlotta Sofia Stenius (k. 1891). Af Hällström tuli ylioppilaaksi 1845 ja suoritti filosofian kandidaatin tutkinnon 1850. Hän oli yliopiston kemian laboratorion vt. preparaattori 1851–1855 ja tilanomistaja Vihdissä, omistaen  siellä Olkkalan kartanon vuodesta 1860 ja Kourlan vuodesta 1864. Af Hällström oli aatelissäädyssä valtiopäiväedustaja  1863–1864, 1867, 1872, 1877–1878, 1882 ja 1885.
1440p

| 1440p-kuvatarkkuuksien vertailu> Kuvatarkkuus | 1440p-kuvatarkkuuksien vertailu> Kuvasuhde | 1440p-kuvatarkkuuksien vertailu> Megapikseleitä |
| --- | --- | --- |
| 5 120 × 1 440 | 3,5:1 (32:9) | 7,37 |
| 3 440 × 1 440 | 2,38:1 (43:18) | 4,95 |
| 3 120 × 1 440 | 2,16:1 (39:18) | 4,49 |
| 3 040 × 1 440 | 2,1:1 (38:18) | 4,38 |
| 2 960 × 1 440 | 2,05:1 (37:18) | 4,26 |
| 2 880 × 1 440 | 2:1 (18:9) | 4,15 |
| 2 560 × 1 440 | 1,7:1 (16:9) | 3,69 |
| 2 304 × 1 440 | 1,6:1 (16:10) | 3,32 |
| 2 160 × 1 440 | 1,5:1 (3:2) | 3,11 |
| 1 920 × 1 440 | 1,3:1 (4:3) | 2,76 |
1440p on lyhenne, joka viittaa ryhmään näytön kuvatarkkuuksia. Kirjain p tarkoittaa peräkkäispyyhkäisyä eli lomittamatonta kuvaa. 1440 kertoo pystysuuntaisen kuvatarkkuuden olevan 1 440 kuvapistettä, mikä on kaksinkertaisesti 720p:hen verrattuna. 1440p:stä käytetään yleisesti lyhennettä 2K.
Kuvatarkkuutta tukevat järjestelmät

4:3-kuvasuhteesta muunnettua 1440p-kuvaa voidaan näyttää 1 920 × 1 440- tai korkeammalla kuvatarkkuudella kuten QXGA:na tai 2 304 × 1 440 siten, että kuva joko sovitetaan näytölle tai näytetään niin, että sen ympärillä on musta kehys, tai sen molemmilla puolilla on mustat palkit. Laajakuvasuhde 16:9 vaatii vähintään 2 560 × 1 440 -kuvatarkkuuden (mahdollisesti WQXGA:n kera) näitä menetelmiä käyttäen. Applen 27" iMacin ja Dellin UltraSharp U2711:n näyttöjen kuvatarkkuudet ovat 2 560 × 1 440, joten ne pystyvät näyttämään 1440p-laajakuvaa. HDMI 1.3 tukee WQXGA:ta ja siten myös 1440p-laajakuvaa.
Käyttö

Chi Mei Optoelectronics (CMO) kertoi syksyllä 2006 47 tuuman nestekidenäytöstä, joka oli tarkoitus julkaista Q2-tapahtumassa vuonna 2007. Näyttö esiteltiin viimein FPD International -tapahtumassa vuonna 2008 autostereoskooppisena 3D-näyttönä.
Älypuhelinten 1440p:n näyttöjä kutsutaan joskus QHD-näytöiksi ("Quad HD"), koska niiden kuvatarkkuus on nelinkertainen 720p-teräväpiirtoon verrattuna. Joulukuussa 2013 julkaistu Vivo Xplay 3S oli ensimmäinen älypuhelin, jossa käytettiin 1440p:n kuvatarkkuutta. Vuonna 2015 suuret puhelinten valmistajat käyttivät 1440p:tä laajasti lippulaivamalleissaan.
Syyskuussa 2020 Microsoft kertoi julkaisevansa Xbox Series S:n, joka tukee kuvatarkkuutta 1440p 120 hertsin kuvataajuudella.
3-metyyli-2-butanoni

| Metyyli-isopropyyliketoni |
| --- | --- |

Tunnisteet
IUPAC-nimi:  3-metyyli-2-butanoni
CAS-numero:  563-80-4
PubChem CID:  11251
Ominaisuudet
Molekyylikaava:  C5H10O
Moolimassa:  86,13 g/mol g/mol
Ulkomuoto:  väritön neste
Sulamispiste:  -92 °C
Kiehumispiste:  93-95 °C
Tiheys:  0,803 kg/dm3 (20 °C)
Liukoisuus veteen:  8,21 g/l (20 °C)
   
3-metyyli-2-butanoni eli metyyli-isopropyyliketoni eli 2-asetyylipropaani on ketoneihin kuuluva orgaaninen yhdiste. Se on huoneenlämmössä (20 °C) olomuodoltaan väritöntä, asetonilta tuoksuvaa nestettä. Yhdiste on erittäin helposti syttyvä neste ja höyry.
Sitä käytetään liuottimena metyylietyyliketonin tapaan, mutta se on vähemmän tehokas liuotin ja on kalliimpaa.
Yhdistettä esiintyy kukkien tuoksuissa ja semiokemikaalina eliöiden viestinnässä.
Aiheesta muualla

3-Metyyli-2-butanonin kansainvälinen kemikaalikortti
PubChem: 3-Methyl-2-butanone (englanniksi)
Pherobase: Floral Compound - 3me-4-2Kt (Arkistoitu – Internet Archive) (englanniksi)
Pherobase: Semiochemical - 3me-4-2Kt (englanniksi)
Chemspider: 3-Methylbutan-2-one (englanniksi)
ChemBlink: 3-Methyl-2-butanone (englanniksi)
Japaninkruunukävykki

| Japaninkruunukävykki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Cycadophytina
Luokka::  Cycadopsida
Lahko::  Käpypalmut Cycadales
Heimo::  Kruunukävykkikasvit Cycadaceae
Suku::  Kruunukävykit Cycas
Laji::  revoluta
Kaksiosainen nimi
 Cycas revoluta  Thunb. 
Katso myös
   Japaninkruunukävykki Wikispeciesissä   Japaninkruunukävykki Commonsissa 
Infobox OKNimi-testi OKIUCN-testi OK: 
Japaninkruunukävykki eli japaninkäpypalmu (Cycas revoluta) on eteläisestä Japanista kotoisin oleva käpypalmulaji, jota kasvatetaan laajalti koristekasvina.
Ulkonäkö ja koko

Vaikka japaninkruunukävykki ei ole sukua palmuille, se näyttää varsinkin vanhana paljon palmulta: tanakan varren päässä on leveä ruusukemainen lehvästö. Nuoret yksilöt taas muistuttavat saniaisia, joille kasvi ei myöskään ole sukua.
Japaninkäpypalmu kasvaa hyvin hitaasti, ja voi lopulta saavuttaa noin kolmen metrin korkeuden. Spiraalimaisesta lehtiruusukkeesta tulee 1–2 metriä leveä. Lehdet ovat jäykät, lehdykät kapeat ja teräväkärkiset.
Kasvi on kaksikotinen. Hedekukinto näyttää ananakselta, emikukinto muistuttaa höyhenpalloa ja siitä muodostuu myöhemmin tiivis siementähkä. Siemenet ovat noin 3 cm leveät ja niitä peittävät pienet valkoiset suojuslehdet.
Elinympäristö ja levinneisyys

Japaninkruunukävykkiä kasvaa yleisesti Japanissa Ryūkyūsaarilla. Nykyisin sitä tavataan kivikkoisilla rinteillä, mutta aiemmin sitä oli tasankoalueillakin, joilta sitä on raivattu pois muiden lajien tieltä. Myös Kiinasta on havaintoja luonnonvaraisesta kannasta. Lajia viljellään laajasti muualla maailmassa.
Aiheesta muualla

Laji.fi: Japaninkruunukävykki (Cycas revoluta)
ITIS: Cycas revoluta (englanniksi)
United States Department of Agriculture (USDA): Cycas revoluta (englanniksi)
Centre for Agriculture and Biosciences International (CABI): Cycas revoluta (sago cycas) (englanniksi)
Flora of China: Cycas revoluta (englanniksi)
Dr. Duke's Phytochemical and Ethnobotanical Databases: Cycas revoluta (Arkistoitu – Internet Archive) (englanniksi)
| --- | --- |
Taksonitunnisteet:  Wikidata: Q161517  Wikispecies: Cycas revoluta  AoFP: 1549  APA: 5406  APNI: 122536  ARKive: cycas-revoluta  CoL: 32S52  EoL: 416592  EPPO: CCYRE  FNA: 200005230  FoC: 200005230  GBIF: 2683217  GRIN: 12727  iNaturalist: 129783  IPNI: 297028-1  IRMNG: 11351532  ISC: 11843  ITIS: 183258  IUCN: 42080  MoBotPF: 279640  NatureServe: 2.160961  NCBI: 3396  NZOR: dc365bdd-395e-49f8-9f2d-b075736ce7f2  Observation.org: 141280  Open Tree of Life: 99246  PPE: cycas-revoluta  Plant List: kew-2749629  PLANTS: CYRE11  POWO: urn:lsid:ipni.org:names:328823-2  RHS: 5127  Species+: 17531  Tropicos: 9600006  WFO: wfo-0000631639 
Japaninkruunukävykin emikukinto.
Japaninkruunukävykin hedekukinto.
Japaninkruunukävykin siemeniä.
Kārlis Lasmanis

| Mitalit | Mitalit | Mitalit |  |
| --- | --- | --- | --- |
|  Kārlis Lasmanis vuonna 2021. |  Kārlis Lasmanis vuonna 2021. |  Kārlis Lasmanis vuonna 2021. |  |
Maa:   Latvia
Miesten 3x3-koripallo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 |  |  |
Kārlis Lasmanis (s. 8. huhtikuuta 1994 Ventspils) on latvialainen koripalloilija. Hän voitti kesällä 2021 Tokion olympialaisissa kultaa 3x3-koripallossa.
Superpallo

Superpallo, alkuperäiseltä tuotenimeltään Super Ball, myöhemmin Superball, on alun perin yhdysvaltalaisen Wham-O-yhtiön valmistama erittäin elastinen leikkikalupallo, joka on valmistettu Zectron-nimisestä synteettisestä kumista. Superpallon keksi kemisti Norman Stingley vapaa-ajallaan vuonna 1965. Superpallo on erittäin kimmoisa ja pomppii hyvin.
Patentti

Stingley, Norman H., -- US patent 3241834 -- "Highly Resilient Polybutadiene Ball" -- March 22, 1966
Aiheesta muualla

Wham-O (Arkistoitu – Internet Archive)
Superballs.com
Superpallon historia
Luettelo tunnetuista HIV-positiivisista

Tämä on luettelo tunnetuista HIV-positiivisista henkilöistä.
Urheilijat

Arthur Ashe (1943–1993), yhdysvaltalainen tenniksen pelaaja.
Magic Johnson (s. 1959), yhdysvaltalainen koripallon pelaaja
Greg Louganis (s. 1960), yhdysvaltalainen uimahyppääjä, jolla on ruotsalaisia ja samoalaisia sukujuuria.
Näyttelijät

Rick Aviles (1952–1995), yhdysvaltalainen näyttelijä
John Bindon (1943–1993), brittiläinen näyttelijä
Brad Davis (1949–1991), yhdysvaltalainen näyttelijä
Jessica Dee (s. 1978), tšekkiläinen pornonäyttelijä
Rock Hudson (1925–1985), yhdysvaltalainen elokuvanäyttelijä.
Charlie Sheen (s. 1965), yhdysvaltalainen näyttelijä
Muusikot

Andy Bell (s. 1964), Erasuren laulaja.
Nadja Benaissa (s. 1982), saksalainen laulaja, epäilty HI-viruksen levittämisestä.
Robbin Crosby (1959–2002), yhdysvaltalainen kitaristi (Ratt), kuoli AIDSiin
Kiki Djan (1957–2004), ghanalainen laulaja.
Eazy-E (1963–1995), yhdysvaltalainen rap-muusikko.
Tom Fogerty (1941–1990), Creedence Clearwater Revivalin kitaristi.
Jerry Herman (s. 1931), yhdysvaltalainen musikaalien säveltäjä ja sanoittaja.
Freddie Mercury (1946–1991), brittiläinen muusikko (Queen).
Chuck Panozzo (s. 1947), Styx-yhtyeen entinen basisti.
Scott Ross (1951–1989), cembalisti, kuoli AIDSiin.
Renato Russo (1960–1996), brasilialainen muusikko, kuoli AIDSiin.
Gil Scott-Heron (1949–2011), yhdysvaltalainen laulaja, lauluntekijä ja muusikko
Jermaine Stewart (1957–1997), yhdysvaltalainen laulaja.
Ricky Wilson (1953–1985), yhdysvaltalainen kitaristi (The B-52's), kuoli AIDS-komplikaatioihin.
Poliitikot

Brian Huskins, kanadalainen poliitikko.
Ryuhei Kawada (s. 1976), japanilainen poliitikko, sai HIV:n verituotteesta.
Kirjailijat

Isaac Asimov (1920–1992), yhdysvaltalainen science fiction kirjailija, joka sairastui saastuneesta verestä ohitusleikkauksen yhteydessä.
Cyril Collard (1957–1993), ranskalainen kirjailija
Larry Kramer (s. 1935), yhdysvaltalainen kirjailija, dramaturgi ja homoaktivisti.
Mark Ravenhill (s. 1966), brittiläinen näytelmäkirjailija.
Edmund White (s. 1940), yhdysvaltalainen kirjailija ja kriitikko.
Filosofit

Michel Foucault (1926–1984), ranskalainen filosofi.
Muut

Robert Mapplethorpe (1946–1989), amerikkalainen valokuvaaja, kuoli AIDSin aiheuttamiin komplikaatioihin
Tony Richardson (1928–1991), brittiläinen ohjaaja ja tuottaja, joka voitti kaksi Academy Awardsia
Ryan White (1971–1990), AIDS-aktivisti, joka sai HIV-tartunnan jo varhaislapsuudessaan hemofiliahoidossa.
Holger Bergenheim

Holger Georg Edvard Bergenheim (11. helmikuuta 1907 Muolaa – 27. huhtikuuta 1977 Helsinki) oli suomalainen yritysjohtaja, kauppaneuvos, vuorineuvos ja Bergenheim-yhtiöiden perustaja.
Bergenheimin vanhemmat olivat tilanomistaja, valtiopäivämies Edvard Bergenheim ja Aili Teodora Lovisa Örnhjelm ja puolisot 1931–1933 Märta Cecilia Söderberg, 1935–1947 Stella Graf-Findeisen, 1947–1966 Doris Margareta Sophy Grünn ja vuodesta 1973 Mirja Helena Hintikka. Tammisaaressa ylioppilaaksi tullut Bergenheim toimi ensin pankkivirkailijana, pörssimeklarina, pankkiiriliikkeen johtajana ja konttoripäällikkönä Ruotsissa 1930–1934. Suomeen palattuaan hän perusti Epeko-nimisen yrityksen, josta kehittyi huomattava lääkkeiden, kosmetiikan ja muiden teknokemiallisten tuotteiden maahantuoja ja valmistaja. Yhtiötä Bergenheim johti vuoteen 1965 asti ja oli sitten vielä kymmenen vuotta yrityksen johtokunnan puheenjohtaja, kunnes yhtiö fuusioitiin Bergenheim-yhtiöihin. Hän oli mukana ja työskenteli toimitusjohtajana useissa muissa yhtiöissä ja toimi myös monissa liike-elämän luottamustehtävissä. Hän oli muun muassa mainostajien koti- ja pohjoismaisten liittojen aktiivi ja yksi MTV:n perustajista. Kauppaneuvoksen arvon Bergenheim sai 1962 ja vuorineuvoksen arvon 1976.
Linda Mūrniece

Linda Mūrniece
Linda Mūrniece (s. 28. tammikuuta 1970 Dobele) on latvialainen poliitikko. Hän on edustanut entistä Jaunais laiks -puoluetta.
Mūrniece opiskeli vuosina 1988–1995 yhteiskuntatieteellisessä tiedekunnassa Latvian yliopistossa. Hänet valittiin vuonna 2002 Saeiman jäseneksi. Hän toimi vuonna 2006 maansa puolustusministerinä ja vuosina 2009–2011 sisäministerinä. Vuonna 2010 Mūrniece sai myös nimityksen siirtymäkaudelle terveysministeriksi. Hän hoiti tätä tehtävää, koska häntä edeltäneen Baiba Rozentālen puolue oli eronnut hallituksesta maaliskuussa; hänen seuraajakseen nimitettiin elokuussa 2010 Didzis Gavars.
Mūrniece oli viiden vuoden ajan naimisissa poliitikko Hosams Abu Merin kanssa, mutta pariskunta erosi.